
LĒMUMS

Gulbenē, 2026. gada 12.augustā
      
         Nr. GNP 2026/67
Gulbenes novada pašvaldības iepirkumu komisija izveidota saskaņā ar Gulbenes novada pašvaldības domes sēdes 2025. gada 18. decembra lēmumu “Par Gulbenes novada pašvaldības iepirkumu komisijas apstiprināšanu” (protokols Nr. 27, 48.p.) šādā sastāvā:

komisijas priekšsēdētāja 
Evita Lode – Gulbenes novada Centrālās pārvaldes Attīstības un iepirkumu nodaļas vecākā iepirkumu speciāliste,

komisijas locekļi
Ligita Gāgane – Gulbenes novada Centrālās pārvaldes Attīstības un iepirkumu nodaļas vecākā juriste iepirkumu jomā;

Agnese Zagorska – Gulbenes novada Centrālās pārvaldes Finanšu nodaļas ekonomiste;


Teiksma Vītola – Gulbenes novada Centrālās pārvaldes Attīstības un iepirkumu nodaļas vecākā iepirkumu speciāliste;
Valtis Krauklis - Gulbenes novada pašvaldības domes deputāts,
izvērtēja iepirkumā „Atpūtas vietas labiekārtošana pie Ušuru ezera”, identifikācijas numurs GNP 2026/67, iesniegtos piedāvājumus.


Atbilstoši iepirkuma nolikuma 2.1.1.punktam, iepirkuma priekšmets ir atpūtas vietas labiekārtošana pie Ušuru ezera saskaņā ar tehnisko specifikāciju. Iepirkuma nolikuma 2.1.2.punktā noteiktais CPV kods: 37535200-9 (spēļu laukumu aprīkojums), papildus CPV kods: 45000000-7 (celtniecības darbi). Saskaņā ar iepirkuma nolikuma 2.1.3. un 2.1.4.punktu, pretendents drīkst iesniegt tikai vienu piedāvājumu par visu iepirkuma apjomu un nevar iesniegt piedāvājuma variantus. 

Līdz 2026. gada 30. jūlijam, plkst. 10.00, elektroniskajā iepirkumu sistēmā iepirkumā „Atpūtas vietas labiekārtošana pie Ušuru ezera”, identifikācijas numurs GNP 2026/67, ir saņemti 2 (divu) pretendentu piedāvājumi:
1)  Sabiedrība ar ierobežotu atbildību “JŪRMALAS MEŽAPARKI”, reģ. Nr. 40003483845, Garkalnes iela 1, Jūrmala, LV-2011, (piedāvātā līgumcena – 44074,90 EUR);
2)  SIA “VIDZEMES BŪVNIEKS”, reģ. Nr. 43203003526, Aleksandra Čaka iela 147, Rīga, LV-1012, (piedāvātā līgumcena – 20093,04 EUR).
Saskaņā ar Publisko iepirkumu likuma 9.panta septīto daļu un iepirkuma nolikuma prasībām, iepirkumu komisija veica iesniegto piedāvājumu izvērtēšanu.
Iepirkuma komisija, veicot iesniegto piedāvājumu izvērtēšanu, konstatēja, ka pirms iepirkuma izsludināšanas pasūtītājs, lai noteiktu konkrētās piegādes un būvdarbu tirgus cenu, ir veicis tirgus izpēti. Izpētes rezultātā konstatēts, ka tirgus cena konkrētajām piegādēm un būvdarbiem ir 19800,00 EUR. Šāda paredzamā līgumcena tika atvēlēta arī pasūtītāja budžetā. 
Pasūtītājs konkursa nolikuma 6.6.punktā ir noteicis, ka, ņemot vērā vērtēšanas rezultātus un pasūtītāja finanšu budžeta iespējas, pieņem lēmumu par iepirkuma līguma slēgšanas tiesību piešķiršanu, iepirkuma pārtraukšanu vai izbeigšanu. 

Iepirkumu komisija konstatēja, ka pretendentu finanšu piedāvājumos piedāvātās līgumcenas ir atšķirīgas no pasūtītāja paredzamās līgumcenas un pieejamā finansējuma, un uzskatāmas par neatbilstošām atvēlētajam budžetam, jo pārsniedz to.
Ņemot vērā iepriekš minēto un Publisko iepirkumu likuma mērķus, kas noteikti tā 2.pantā, proti, nodrošināt piegādātāju brīvu konkurenci, vienlīdzīgu un taisnīgu attieksmi pret tiem, valsts un pašvaldību līdzekļu efektīvu izmantošanu, un pamatojoties uz Publisko iepirkumu likuma 9.panta 13.1 daļu, pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums.
Pamatojoties uz iepriekš minēto, Publisko iepirkumu likuma 9.panta 13.1 daļu un iepirkuma nolikuma 6.6.punktu, atklāti balsojot par – 5, pret – 0, iepirkumu komisija nolemj:
1.1. Pārtraukt iepirkumu „Atpūtas vietas labiekārtošana pie Ušuru ezera”, identifikācijas numurs GNP 2026/67, finanšu līdzekļu trūkuma dēļ.
1.2. Saskaņā ar Publisko iepirkumu likuma 9.panta divdesmit trešo daļu pretendents, kurš iesniedzis piedāvājumu iepirkumā, uz kuru attiecas šā panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.

